Opetusohjelman tekeminen on saanut EU:n Life – Luonto rahoitustukea

LUUTAJOEN POHJAELÄIMET
Ohjelma 7-luokkalaisille

VALMISTELU: Soitto Evolle Riista- ja kalatalouden tutkimuslaitokselle, jolta kysyttävä lupa purossa liikkumiseen ja näytteiden ottoon. Laitokselta kerrotaan myös paikka, missä näytteitä voi ottaa. 

Tarvikkeet:
Potkuhaavi
Kumisaappaita
Kannellisia purkkeja ja näytteiden säilöntään spriitä (Sinol, Marinol)
Pinsettejä
Luppeja
Valkoisia alustoja, mihin pohjaeläimet voidaan haavista siirtää

Otetaan pohjaeläinnäyte potkuhaavilla, tulosta tarkastellaan astiasta.  Katsotaan lajeja, mitä saatiin saaliksi. Saalis laitetaan purkkeihin kouluun vietäväksi. Näytteet tutkitaan koulussa myöhemmin.

Tutkitaan pienillä maastosta löytyvillä tikuilla ja kävyillä puron virtauksen nopeutta ja virran kulkua uittamalla tikkuja puron erilaisissa virtauskohdissa. Tehtävänä on etsiä kovan/hitaan virtauksen paikat, akanvirta ja paikka, missä ei ole virtausta. Virtaan tutustumisen jälkeen oppilaat jaetaan kolmeen ryhmään. Ryhmien kesken järjestetään tikkujen uittamiskisa Taimenpolun sillalta käsin.

Katsellaan lintuja kiikarilla

LUOKASSA:

Luokassa keskustellaan virtaamahavainnoista. Havainnot kootaan yhteen ”Luutajoen puromalliksi”. Puromallina toimii isolle paperille piirretty puron uoma. Uomaan piirretään suisteita, kiviä, mutkia jne. oppilaiden havaintojen mukaan. Virtaus ja sen kulku merkitään nuolilla (mitä isompi nuoli, sitä isompi virtaus). Pohditaan sitä, että mistä kohtaa virtaus syö materiaalia pois ja mihin se sitä kasaa. 

Tutkitaan pohjaeläinnäyte. Tutustutaan kirjallisuuden avulla purojen eliöiden elämänkiertoihin. Piirretään ja maalataan paperille puron eliöitä, leikataan ne irti ja laitetaan ne puromalliin asumaan sellaisille kohdille, missä lajit todennäköisesti virrassa viihtyvät. Väritetään puro sopivalla värillä.